Pananggalan radiokarbon

Pananggalan radiokarbon (taler kabaos pananggalan karbon utawi penanggalan karbon-14) inggih punika metode antuk nentuang yusa saking objek madaging lakaran organik antuk nganggén cecirén radiokarbon, satunggil radioaktip isotop karbon.

Metode puniki kalimbakang ring panguntat warsa 1940-an ring Univérsitas Chicago olih Willard Libby, madasar antuk pakaryan radiokarbon () sané konstan ring atmosphér gumi antuk interaksi sunar kosmik sareng atmosphér nitrogén. Sané kapolihang  masikian sareng atmosphér oksigén ngawentuk radioaktif karbon dioksida, sané karanjingang ring entik-entikan antuk phtosintésis; buron raris ngamolihang  antuk ngajeng entik-entikan punika. Rikala buron utawi entik-entikan punika padem, ipun suud matukar karbon sareng lingkungannyané, lan sesampun punika akéh  sané wénten ring ipun ngawit kirang rikala  ngamargiang paluruhan radioaktip. Ngukur proporsi  ring sampel saking entik-entikan utawi buron sané sampun padem, sakadi kayu utawi pecahan tulang, ngicenin informasi sané prasida kaanggen ngitung rikala buron utawi entik-entikan punika padem. Sayan lingsir sampel punika, sayan kidik  sané pacang kadeteksi, lan santukan atenga idup saking  (periode galah sesampun punika atenga saking sampel sané kaicen pacang sampun rusak) inggih punika sawatara 5.730 warsa, tanggal sané pinih purwa sané prasida andel kaukur antuk tanggal proses puniki ngantos kirang langkung 1.000 warsa. 50.000 warsa sané sampun lintang (ring interval puniki sawatara 99,8% saking  pacang sampun rusak), yadiastun metode persiapan khusus ring sapunapine ngawinang analisis sané akurat saking sampel sané sampun sué prasida. Ring warsa 1960, Libby ngamolihang Paica Nobél Kimia antuk karyannyané.